এই উপন্যাসটি বর্ণিত হয়েছে এক ভ্রƒণের ভাষ্যে, যে জন্মাবার আগে চুপিচুপি তাঁর আসন্নপ্রসবা মা ট্রুডি ও পিতৃব্য ক্লডের মধ্যে গোপন প্রণয় প্রত্যক্ষ করে। এ যেন গর্ভাবস্থায় এক হ্যামলেটের গল্প, যে-গল্প শোনাচ্ছে জন্মের অপেক্ষায় থাকা এক ভ্রƒণ। মানতেই হবে, এই গ্রন্থে ইয়েন ম্যাকইয়্যানের সৃষ্টিশীলতা ও হাতের কারসাজি দেখে আমাদের বিস্মিত না হয়ে উপায় থাকে না। বিচিত্র ও অস্বাভাবিক পটভূমিতে নির্মিত এই গল্পে লেখক ভাষার অবাক জিমন্যাস্টিকে আধুনিক সময়ের অনিশ্চয়তা ও আশঙ্কা ব্যক্তিজীবনে কী প্রচ- তোলপাড় তোলে তার অনুপুঙ্খ বিবরণ তুলে ধরেন। পাশাপাশি তিনি হাজির করেন সামাজিক অসন্তোষ, শ্রেণিগত বৈষম্য ও রাজনৈতিক পরিবর্তনের ফলে যে অস্থিরতার সৃষ্টি হয়, ব্যক্তি কীভাবে তার ভেতর দিয়ে বেঁচে থাকার জায়গা করে নেয় তার বিবরণ।